cyanic-selkie/wikianc huggingface dataset:
Biblia
Kanon de Alexandría
Es la traduksion de la Biblia ebrea al idioma griego del siglo dos aEK, korrejida (para adaptar ekspresiones ebreas sin ekivalente en griego) i aumentada: se inkluyeron livros ke se meldavan en sinagogas de Alexandría, los denominados livros deuterokanonikos. Algunos livros no fueron tradusidos, sino eskritos direktamente en griego (Sabidoría i el segundo libro de Makabeos). Se klasifika en:
Esta traduksion se finalizo asia el anyo 150 aEK. Ver tambyen Biblia de los Setenta.
La Biblia de los kristyanos
Los kristianos anyaden el Muevo Testamento a la Biblia Griega (o Biblia de los Setenta). klasifikasion:
Los tekstos griegos del Antiguo Testamento i del Muevo Testamento proseden de kopias manuskritas. La mas antikas enkontradas hasta hoy estan eskritas sovre papiro i kasi todas pertenesen al siglo tres. Las mas kompletas ke se han enkontrado son del siglo kuatro i siglo sinko.
Los kristianos katolikos mantienen komo parte del Antiguo Testamento los libros deuterokanonikos (pertenesientes a la Biblia de los Setenta), ke algunos grupos de djudíos i de kristianos protestantes no konsideran inspirados por El Dio. El kanon katoliko kedo fijado definitivamente en el konsilio de Trento (1504).
Los primeros tekstos impresos, en arameo, ebreo i griego, los realizaron en su mayor parte traduktores protestantes. Se denominan "edisiones krítikas" por su gran labor bibliografika. Las aktuales traduksiones a los diversos idiomas modernos se basan en estas edisiones krítikas.
En el siglo V, Jeronimo tradujo la Biblia al latín, tomando komo orijinal el kanon ebreo. Por lo tanto, no inkluyo en su traduksion los libros deuterokanonikos del kanon Griego.
Durante la Reforma luterana del siglo diesiseis, los kristyanos protestantes prefirieron la version de Jeronimo, reshazando el kanon resientemente aseptado en el konsilio de Trento. Inisialmente anyadieron al final de sus biblias los libros deuterokanonikos, ke denominaron apokrifos, ke akabaron retirando en el siglo diesinueve.
Katēggoría:Relijion Katēggoría:Livros
Tramvay
Un tramvay o tréno lijero es un tréno chiko, kon menos karosas (entre tres i sesh) i muncho menos pishín, el kualo esta desinyado para transportar djente en las kalejas de la sivdad, las kualas tienen una via espesiala ke esta konstruyida dentro de la misma kaleja. Se presisa ke preste servis kon menos prestor ke un tréno, deké viaja por las kalejas del mismo modo ke un otobus, las arabás i el resto del trafik de una sivdad. En las sivdades de Evropa Oksidentala, Oryentala i la Antika Union Sovyetika, es komun ver el tramvay komo midio de transporto, i ainda estan aparesiendo má sivdades Evopeas kon tramvay. En los Estatos Unitos i Kanada no es tan konosido deké la kultura de estos paezes esta oryentada al uzo de la arabá, ulai deké el presio de la benzin es má barato. Ma afilú en alkunas sivdades de los Estatos Unitos se esta empiesando a uzar, konosiendo ya la su emportansia en kuanto al enchikesimyénto de la kontaminasion del ayre en las grandes sivdades. El tramvay fonksiona kon enerjiya elektrika i por este no produze umo komo el otobus, las motosikletas, la arabá o kualker otro midio de transporto kon motor de benzin o diesel (kombustion enterna). Anke en los sus empesijos, el tramvay se uzaba kon kabayos.
Jeneralmente el tramvay se uza komo un otobus, kon paradas espesialas en la kaleja, anke a vezes uza las mismas paradas del otobus. Endemas es komun ver ke el tramvay uze una via separada dentro de la misma kaleja, la kuala separa al tramvay del kusúr del trafik. Este aze ke el tramvay pueda viajar un poko má pishín.
Enlasos eksternos
Katēggoría:Transporto
Soria (vilayet)
La Provinsia de Soria es una provinsia de Kastiya i Leon.
Imigrasion espanyola en Meksiko
Sin dúvida alguna, los espanyoles hueron los primeros ekstranieros ke se afinkaron en lo ke oy es Meksiko, egziste una lunga istoria de la okupasion de la Mueva Espanya asta la independensia del paiz. En la aktualidad zon una de las mayoras komunitas ekstranieras ke viven en este paiz norteamerikano; asegun, dempues de la independensia, se restavlesieron las relasiones kon Espanya easta 1870, hue durante el porfiriato kuando ayegaron sivdadanos espanyoles muevamente.
Soria (vilayet)
La su kapital es Soria.
Imigrasion espanyola en Meksiko
Los espanyoles se han afinkado en todos los estados del paiz, ainda tamien en chikos kazales o viyas, las mayoras komunidades moran en grandes sivdades del paiz ande ay sentros o intitusiones sosiales fundadas por los mismos imigrantes, ansina komo sentros kulturales y esportivos. La komunidad espanyola de Meksiko es una de las mayoras komunidades huera de Espanya en el mundo, ansina desde ke afinkaron deskues de la independensia del paiz al tiempo aktual.
Ay kuatro arrivadas empostantes, la primera es durante el governo de Porfirio Díaz al restableserse los atamientos kon Espanya, hueron estos primeros espanyoles, grandes merkaderes de la industria textil, maderera i alimentisia, deskues arrivo la sigunda komunidad durante el sieklo XX, hue la mas numerosa de la istoria, refujiados de gerra durante momentos difísiles en Espanya, la mayorita hueron repuvlikanos i ijikos de los kombatientes kontra el governo espanyol, la tersera hue a la fin del sieklo XX, la meka del filmo i la televisyon, la muzika, el arte, la konstruksion i la industria trusho immigrantes espanyoles en el desvelopamiento del paiz durante la grande industrializasion; la katrena o última arrivada es la mas resiente, la krise ekonomika de 2008 en Espanya truxo muevos imigrantes, majormente djovenos de 20 a 45 anyos de edad ke prokuraron emprender en el paiz dentro del turizmo, la industria, el komersio i kargos emportantes para djente kon melda universitaria.
Antesedentes
Los espanyoles hueros los primeros evropeos ke arrivaron a estas tierra a raiz del deshkovrimiento de muevas tierras i una konkista militar i relijiosa kon izieron a los puevlos indijenas, akavo la guerra kon la kayida de Meksiko Tenochtitlan a favor del reyno de Espanya, Hernando Cortés al mando, kon la venida de munchos eksploradores i soldados de orijen iberiko.
Dize la tradision ke los primeros djudios ke afinkaron en Meksiko, hue durante la konkista espanyola, viajaron algunos sefardis ombres en los barkos i desembarkaron en las kostas del Golfo de Méksiko en kalidad de soldados, eskondiendo la su relijion djudia entre el katolisizmo romano se aventuraron a la konquista de muevas tierras. Muchos ombres de Hernando Cortés eran konsiderados kripto-djudios.
Istoria
Dempues de la independensia de Meksiko, muchiguo un grande rasizmo kontra la djente de Espanya; in agosto de 1827 al anyo 1834, por dekreto instituido por el governansia de Lorenzo de Zavala, kien ekspulsa a los sivdadanos espanyoles del estado, derivando la ley en un grande amortamiento de famiyas espanyolas. El governo del estado, akonsejado por masones inglezes, yamados Yorkers, en baza al Plan de Iguala i el Tratado de Kordova, despoja a los espanyoles de las sus aziendas, finkas, ranchos i propiedades dentro del estado de Meksiko (endenantes ekstendido por los aktualos estados de Meksiko, Guerrero, Hidalgo i Morelos), okasionando munchos guerfanos i viudas, ansi komo ekspulsiones de espayoles a otros estados i paizes.
En 1870, el governo meksikano establese muevamente atamientos kon la Espanya, arriva la primera komunita de sivdadanos espanyoles al paiz, los desendientes de espanyoles amortesidos en confliktos obtienen sus bienes kon la sivdadania meksikana en kalidad de meksikanos. El prezidente Porfirio Díaz promueve la yegada de imigrantes europeos para aktivar ekonomikamente el paiz tanto en las sivdades komo en el kampo o lavores agrikolas.
El mayor diaspora de imigrantes espanyoles azia Meksiko hue kon el komenzo de la Gerra Sivil Espanyola, mas de 25,000 sokoridos espanyoles arrivaron al paiz entre 1939 i 1942, durante el governo del prezidente Lázaro Cárdenas. La istoria mas konyesida hue la de los Ninyos de Morelia, hijos de los kombatientes repuvlikanos ke hueron asistidos por el governo meksikano en la sivdad de Morelia, ande hue la kudia para las kriaturas; ainda ay personas morando en Meksiko i ke hueron hijikos del movimiento.
La diaspora mas mueva es el ke komenzo a partir del anyo 2008, kon la krise ekonomika, la majora afektasion hue entre personas de 25 a 40 anyos, en edad de lavorar, komunidad ke afinko en Meksiko komo una povlasion mas manseba i pichona ke emprendio la su vida profesionala en faktorias i empresas afinkadas en todo el paiz.
Un gran nifus arrivo en pobreza durante las dos ultimas arrivadas de diaspora espanyola, ayegaron kon validjas i poko dinero, ma pronto muchiguaron ekonomikamente, agora han penetrado a la politika, el grande komerisio o merka, la edukasion i la sensia, el arte, en el disenyo industrialo, la indistria dela konstruksion, el turizmo i la teknolojia. Zon una de las komunidades kon grande muchiguamiento en Meksiko i kon una integrasion al paiz muy rapida por el avla kastilyana.
Kultura
La erensia kulturala de los espanyoles en Meksiko es grande, en primero es el avla de la lingua kaltilyana i los sus dialektos avlados en distintas partes del paiz. La arkitektura, la literatura i la muzika zon parte de la huerte influensia kulturala de los espanyoles en la kultura meksikana.
Las toradas zon parte de la kultura dejada por los imigrantes, en muchas sivdades de Meksiko ay korridas de toros i plazas de toradas fraguadas para el amortamiento de toros komo un espor.
Dentro de filmo, Luis Buñuel hue uno de los grandes filmadores del movimiento surrealist, ombre aferrado a la filmografia de las paizajes de Meksiko, rurales komo urbanos. Los filmos mas rekonosidos zon.
Dentro de la arkitektura, Felix Candela hue uno de los grandes arkitektos del paiz ke destako kon las sus fraguas de paraboloides iperbolikos en beton armado, las ovras destakan el Kasino de Cuernavaca.
Espanyoles en Meksiko
Las mayoras komunitas de espanyoles en Meksiko moran en la Sivdad de Meksiko y la su Zona metropolitan, ma ay otras emportantes komunidades en las sivdades de Puebla de Zaragoza, Guadalajara, Veracruz, Cancún, Monterrey, Santiago de Querétaro, Morelia, Tijuana, Mérida, Oaxaca de Juarez, Kordova, San Luis Potosí, Sivdad de Aguascalientes, Torreón y la Sivdad de Chihuahua.
Esnoga de Coro
La Esnoga de Coro es una esnoga ubikada en la sivdad de Coro, al nord de Venezuela i serka de la beira de la Mar Karibe i de la isola de Kurasao; es la esnoga más antika de Amerika Latina. La esnoga era orijinalmente una kaza fraguáda enel anyo 1774, la kuala fue merkada el 30 de Djulio de 1847 por David Abraham Senior, un merkader sefardi de la adá de Curaçao ke bivía en la sivdad i konformaba parte de la nasiente komunita. Antes de este, la komunita se reunia en la kaza del sinyor David Valensia para meldar. Se dize ke unas 20 personas se ankontraban para shabat i para tefila.
El su ijo Isaac Senior i los su desendientes sigieron biviendo en la kaza i uzando una kamareta de eya komo una sala para meldar, asta la anyada de los 1880. El 6 de Fevrero de 1986, la kasa fue vendida al govierno nasyonal, i el 3 de Ogusto de 1997, el govyerno del estato Falcón apertura la "Kaza de Orasion Ebrea" komo un aporte kulturalo emportante el kualo konforma parte de la erensia sefardi de esta rejion del nord de Venezuela. La esnoga esta ubikada en la kaleja Talavera de la máale antika de la sivdad, i tiene el su patin yeno de arena de los Medanos de Coro, ansina komo la arena de la mar ke tiene la Esnoga de Kurasao, de ande yegó la djente de la komunita.
Oy endia, la esnoga konforma parte del Muzeyo d'Arte Alberto Henríquez, el kualo es parte de la Universita Nasyonala Eksperimentala Francisco de Miranda. Resientemente enel anyo 2009, la Universita kontaktó a la Asosiasiyon Yisraeli de Venezuela kon el buto de konsigir adjuda para la restorasiyon de la esnoga.
Enlasos eksternos
Katēggoría:Istorya de los djudios en Venezuela
Kavesera del belediye
La kavesera del belediye es la sivdad o lokalidad ande mora el governo de un belediye, endemas es yamada kapitala del belediye purke ayi se afinka la sede dela munisipalidad. El biervo se uza prensipalmente en Kolombia, Guatemala i Meksiko.
Kolombia
Kada belediye poseye una kavesera, la kuala es una povlasion o kazal ke suele yevar el mismo nombre del belediye i funsiona komo la su kapitala. En la kavesera del belediye es afinkada la alkaldiya, komando de polizía, notaría públika, djuzgado, la sede de la munisipalidad. En alkunas vezes se uza el biervo "belediye" a la su kavesera.
Guatemala
El belediye en Guatemala tiene la su sede del poder i governo en la kavesera o lokalidad kapitala del belediye, lugar ande la munisipalidad mantiene el konsesho administrativo i los asuntos de mando komandados por el shefe o alkalde, los konsejales del kabildo, i ansina tambien la polizia u orde públiko.
Meksiko
La kavesera del belediye es la lokalidad o kazal ande se esherse el poder administrativo de una munisipalidad o juntamiento; es endemás el lugar ande es afinkado el poder públiko lokal, tiene una funsión de kapitala de dicho territorio. Es komun ke el nifus denominado seya omónima al belediye del kuál es teknikamente una kapitala.
Taipei
Taipei (en Khinezo 台北) es la kapital i sivdad mas emportante de Taiwan (Repuvlika de Kina). Se ankontra ubikada kaji al ekstremo Nord de la isola de Taiwan, en las riberas del rio Danshui, a unos 25 kilometros de la sivdad de Keelung, ke es el su puerto en el Oseano Pasifiko. El su estatus ofisial es el de kapitala provisionala de la Repuvlika de Kina. La su povlasión es de 2.630.872 abitantes (Jenero de 2007). Taipei es una munisipalidad espesiala administrada direktamente por el Governo Sentral de Taiwan. la sivdad esta dentro del distrito de Taipei, anke no forma parte de este.
El alkalde aktual de la sivdad de Taipei es Ma Ying-jeou, del partito Kuomintang. Sólu desde el anyo 1994 el alkalde de Taipei es nombrado por eleksiyon popular, dempues de munshos anyos de ser un kargo designado por las avtoridades sentralas. La sivdad endemas alberga la kulá Taipei 101, la frágua má alta de todo el mundo.
Sivdades ermanas
Katēggoría:Sivdades kapitalas
Menora
Una menora es un kandelabro de siete brazos. Símbolo ofisial del Estado de Yisrael.
Segun la istoria se enkontrava en el Tabernakulo, i luego en el templo de Shelomo ameleh.
Konosemos su apariensia entre otras kosas porke luego ke los romanos okuparon el templo i destruyeron Yerushalayim, se yevaron el kandelabro a Roma.
Se lo puede apresiar en los basho relieves del Arko de la Viktoria del emperador Tito.
Esnoga Tiferet Israel
La Esnoga Tiferet Israel es la esnoga prinsipala de la Asosiasion Yisraeliana de Venezuela, la asosiasion ke agrupa a los djudios sefardim del paez. Esta ubikada en Karakas, en la máale de Maripérez, serkana a la Plasa Venezuela.
Atako del anyo 2009
A finales del mes de Jenero del anyo 2009, en medio de la Gerra entre Medinat Yisrael i Hamas, la esnoga fue atakada seriamente en un atako bastante bien organisado, poko tiempo dempues de la publikasiyon de un artikolo yamando a la violensia en kontro de los djudios i de lo relasionado kon Israel en Venezuela. El artikolo fue publikado en un sitio web de simpatisantes del governo de Hugo Chávez yamado APORREA. El atako fue en Shabat, el dia 20 de de Jenero, i konsistio en un grupo de 15 ombres, el kualo entro a la esnoga, ataron i amordasaron a los guardias de sekuritá de la esnoga i dempues entraron a la frágua prinsipala, yenando las paredes kon graffiti anti-semitas i endemas vaziando el Aron Akodesh i los burós de la Asosiasion i del Haham de la Esnoga, el kualo es el Rabino Shefe Sefardi de Caracas. Endemas, la esnoga fue pintada kon frazes pidiendo ke los djudios fueran ekspulsados del paez.
Peninsola de Sinai
La Peninsola del Sinai o el Sina (en arabo شبه جزيرة سيناء, Shibh Yazirat Sina; en ivrit, חצי האי סיני) es una penínsola kon forma de triángolo invertido, ke se topa enel Medio Oryente. El Sinai pertenese a Ayifto, i tyene sus limitos al nord kon la mar Mediterraneo, al oeste kon el Kanal de Suez, al este, kon la frontiera kon Israel (la kuala la separa del desyerto del Negev), al noreste kon la Franja de Gaza i al sud kon la mar Kolorada. Su vértise del sud se mete en esta mar i kria dos golfos enel mismo; al oeste el golfo de Suez i al este el golfo de Eilat o golfo de Aqaba. En la peninsola se topa Har Sinai, ande los djudios resivieron la Tora de El Dio i el desyerto ande andaron por 40 anyos dospues de salir de Ayifto, antes de entrar en la Tyerra de Israel.
Baza Aerea de Palmahim
La Baza Aerea de Palmahim (en ivrit בסיס חיל-האוויר פלמחים ) está ubikada serka de la sivdad de Rishon LeZion, i al lado de Yavne. Tiene el su nombre del kibbutz Palmahim ubikado en la beira de la Mar Mediterraneo.
La baza es uzada por varios eskvadrones de elikopteros i UAVs de la Huersa Aerea de Israel, i endemás fonksiona komo plataforma de lansamyénto para el misil antimisil Arrow. Palmahim es endemás el kosmodromo desde ande es lansada la roketa lansadora Shavit al espasio eksterior en orbita retrógrada (esto asegura ke los kusures de la roketa no kaygan sobro zonas povladas, i en kavzo de reushir, el material de alta teknolojiya no kayga en manos de payises árabos vezinos) sobre la Mar Mediterraneo, siendo ansina el prinsipal kosmodromo del paez. Los más resientes lansamientos inkluyen:
En Djulio de 2007, se akodró ke una vez ke el Ayroporto Sde Dov en Tel Aviv akabe las sus fonksiones, las sus aktividades militares van ser transferidas a la baza de Palmahim.
Moshe Haim Luzzatto
Moshe Haim Luzzatto (en ivrit משה חיים לוצאטו), tambien konosido por el su aktronimo en ivrit RaMHaL (רמח"ל), fue un haham, mekubal i filosofo italiano.
Luzzatto nasió en Padova, Italia el 26 Iyar de 5506 (1707) en una famiya djudia italiana konosida, la famiya Luzzatto, la kuala a dado grandes hahamim, komo Simone Luzzatto, el kualo fue rabino de Venezia i logro empedir la ekspulsion de los djudios de esta sivdad; el su padre era un merkader de sedas. Es posivle ke tinía estudios de la Universita de Padova i endemas tinía eskritos ke amostraban dominio i hohmá de la Gemara, la Tora i la Kabala. Los sus morim fueron el Rosh Yeshiva de la Akademia Rabinika de Padova, Yeshayahu Basan, avtor de Lahmei Tora i el Gaon Itshak Lampronti, avtor de Pahad Itshak. Desde muy mansevo amostro entereso en la kabala i muncha djente en la komunita djudia de Italia tinía suspechas de ke akabara komo Sabbatai Zvi, el falso mashiah, deké el dizía ke resivía lisiones de un ser mistiko yamado magid, lo ke yegó a ser konosido por un mekubal de Safed, Rafael Israel Kamhi i asta los rabino shefe de Altona, Moshe Hagiz i de Vilna, Yehoshua Heshel. Dempues de resivir amenasas de ser eksokomulgado por la komunita, achetó no eskrivir má nada relasionado kon las lisiones ke resivía del magid i deshar de ensinyar kualker koza relasionada kon el mistisismo djudio, sobre todu basho presiosn del sinyor haham Moshe Hagiz. Enel anyo 1735 se fue a bivir a Amsterdam, Olanda, ande esperaba ke komo era un paez muncho má libberalo, iva poder sigir kon su estudio mistiko. Al pasar en kamino para Olanda, en Almania pidió a los hahamim del paez una proteksiyon de las amenasas de los hahamim italianos, má lo huersaron a firmar un dokumento ande dizía ke todas las ensinyansas del magid eran mintira. De estos dokumentos sólu kedan alkunos tektsos, komo el 70 Tikunim `Hadashim, el kualo eksplika los 70 uzos del ultimo pasuk de la Tora; este livro es komparado kon Tikunei aZohar de Rashbi i, asigun Ramhal, le fue ensinyado palavra a palavra por el magid en arameo.
Kuando a la fin yegó a Amsterdam, pudo sigir estudiando kabala sin ke dingun otro haham lo trublara, afilú no sigió ensinyando mistisismo. Lavoraba komo kortador de diamantes i estudiaba. Es en este tiempo ke eskrivió la su obra por la kualo es má konosido, Mesilat Yesharim, un tratado de etika kon alkuna inspirasion mistika. Tambien eskrivió Derekh Hashem, un tratado el kualo estudia el propos de El Dio en la kriasion, la djustisia i la etika;Maamar Aikarim, otro tratado ke estudia el lavoro de El Dio enel mundo; Da'at Tevunot, un dialog entre la neshama i la hohma; i Derekh Tevunot, un eskrito el kualo apresenta la lojika de los debates talmudikos para un amijor entendimyénto del mundo.
Uno de muestros má grandes hahamim, el Gaon de Vilna, dizía ke, de estar vivo Ramhal kuando el konosió Mesilat Yesharim, avría kaminado desde Vilna a Amsterdam para konoserle i aprender de el; a esto se le konsidera uno de los mayores komplimentos entre hahamim. Ramhal tambien eskrivio poeziya i drama, kon muncha enfluensia de la poeziya djudia de Espanya i de Italia.
Enel anyo 1743, Ramhal se fue a bivir a la Tierra Santa para poder estudiar i ensinyar kabbala. Yegó a la sivdad de Akre. Ma tres anyos dempues, el i la su famiya murieron por una plaga. Un syéklo dempues de este, el movimento Musar dishkovrió los sus eskritos, i los adoptaron para eyos. Antonses el gran etiko de la Tora Yisrael Salanter (1810 - 1883) puso a Mesilat Yesharim enel plan de estudios de las prinsipales yeshivot de Evropa Oryentala. Endemas, los eskritores de la Askala, adoptaron versiyones modifikadas de los sus eskritos sekulares i lo yamaron el fondador de la literatura ebrea moderna. El su primo, el poeta Efraim Luzzatto (1729-1792), tambien tuvo enfluensia en los primeros eskritos de la poeziya modérna en ivrit.
Esnoga Monastir (Salonika)
La Esnoga Monastir o Kal de Monastir (en ivrit קהל קדוש מונאסטירליס) es una esnoga istorika de la komunita djudia de Salonika.
Universita de Budapest de Estudios Djudios
thumb|300px|La Universita de Budapest de Estudios Djudios.La Universita de Budapest de Estudios Djudios (en lingua madjar Országos Rabbiképző – Zsidó Egyetem) o Országos Rabbiképző Intézet / Seminario Teolojiko Djudio – Universita de Estudios Djudios / lingua almana: Landesrabbinerschule in Budapest) es una universita ke se topa en la sivdad de Budapest, Madjaristan. Fue aperturada enel anyo 1877, unas anyadas diskués de ke se kriaran los primeros seminarios para hahamim en Padova, Metz, Paris i Wroclaw. Ainda, es la eskola para hahamim mas antika ainda egzistente del mundo.
Esnoga Monastir (Salonika)
Istorya
La esnoga fue fraguada enel anyo 1927 por djudios de la komunita de Monastir, una sivdad de la antonses Yugoslavia i konsagrada por el antonses Rabino Shefe de la sivdad, haham Haim Rafael Habib. Durante la Sigunda Gerra Mondial, la esnoga fue salvada de ser destruyida por la Kruz Kolorada Internasiyonal. En Djunio del anyo 1978, la frágua fue danyada por un temblor de tyérra. Fue restaurada por el governo grégo i oy endia es uzada prinsipalmente durante los hagim.
Universita de Budapest de Estudios Djudios
Istorya
El 4 de Oktobre de 1877, fue aperturada la eskola enel Bulevar Nagykörút, kon una karakteristika partikolar, ke era su partajamiento del djudaismo ortodokso i la su definision komo una institusion nasionala de Madjaristan. La eskola kalía promover la asimilasion kulturala de la komunita; los elevos no solo kalían ambezar djudaismo ma endemas akseptar i dezvelopar el nasyonalizmo madjar a traverso de la lingua madjar i la kultura madjar; este movimento es konosido komo Djudaismo Neolog.
Zionizmo
El zionizmo es un movimento politiko internasional el kualo tiene el buto desde el su empesijo de kriar de muevo una nasion endpendyente para el pueblo djudio en Eretz Ysrael ("Tyérra de Israel"). Este movimento fue el responsável en gran parte de la fondasion del modérno Estado de Israel.
Atamientos eksternos
Katēggoría:Zionismo Katēggoría:Nasionalismo Katēggoría:Movimentos de liberasiyon nasionala Katēggoría:Istorya de Israel Katēggoría:Konflikto arabo-yisraeli
Kal de Hijar
El Kal de Hijar es un kal ke se topa en la sivdad espanyola de Hijar, en la Komunidad otonoma de Aragon.
Zamora (vilayet)
La Provinsia de Zamora es una provinsia de Kastiya i Leon
Su kapital es Zamora
Vietnam Airlines
Vietnam Airlines komunmente yamada Vietnamairlines, es una aerolinea basada en la sivdad de Hanoi, Vietnam. La aerolinea opera bolos domestikos desde los aeroportos de Tan Son Nhat (Ho Chi Minh City), Hanoi, Da Nang, ansina komo servisios internasionales regulares i charter desde el Aeropuerto Tan Son Nhat asya sivdades en Evropa, Asia i Amerika del Nord. Es la mas grande aerolinea de Vietnam, kon mas de 350 empiegados. Se dize ke la aerolina se a modelado tomando como egzemplo la aerolinea de basho koste de los Estados Unidos, JetBlue.
Vayadolid (vilayet)
La Provinsia de Vayadolid es una provinsia de Kastiya i Leon
Su kapital es Vayadolid
Puevlos:
Komunita Valensiana
La Komunidad Valensiana (Comunitat Valenciana en valensiano) es una komunidad otonoma de Espanya. Su kapital es Valensia. Otras sivdades importantes son Alikante, Elxe i Kastelyon.
Provinsias
Las provinsias de la Komunidad Valensiana son:
Katēggoría:Komunidad Valensiana
Tudela
Tudela es una sivdad espanyola en la Komunidad Foral de Navarra. Es la sigunda sivdad mas grande de la komunidad i la sivdad mas emportante de la rejion yamada la Ribeira de Navarra.
Distrito del Sud
es un distrito de Izrael, la suya kapitala es Beer Sheva.
Antioquia
es un departamento de Kolombia, la suya kapitala es la sivdad de Medellín.
Jeografia
El territorio del departamento de Antioquia kolinda al norte kon el departamento de Bolivar i Magdalena, al sud topa kon el departamento de Caldas i Risaralda, al este kon el departamento de Boyacá i Santander, i al oeste kon el departamento de Chocó. El departamento es partajado en kinsenos belediyes, la kapitala es la sivdad de Medellín.
Atamientos eksternos
Katēggoría:Departamentos de Kolombia
Shelomo Alkabetz
Shelomo Alkabetz (en ivrit שלמה אלקבץ), nasido serka de la anyada de 1500 en Selanik i muerto en 1580 en Safed, era un gran haham, kabalisto i poeta amijor konosido por la su kantika Leha Dodi.
Ovras
Publikadas:
En Manuskrito:
Vietnam
Vietnam o la Repuvlika Sosyalista de Vietnam (en lingua vietnameza Việt Nam) es un paez de Asia Oryental.
Ekspulsion de los djudios de Coro
La Ekspulsión de los djudios de Coro se refiere al kuando la komunita djudia de la sivdad venezuelana de Coro fue ekspulsada a la adá de Curaçao. Enel anyo 1827, un grupo de djudios sefardis de la adá de Curaçao migraron a la sivdad. 28 anyos dempués, kon la ekonomiya del paez akabada i muncho desempiego, el resentimyento en kontro de los ekstranjeros fue tomando kontrolo de los abitantes de la sivdad, los kualos kulparon a los merkaderes djudios de la krisa ekonomika. Dempués de protestas en las kalejas de la sivdad, la sivdad konsigió ekspulsar a la komunita djudia - 168 personas – de ritorno a Curaçao. La priméra vez ke los djudios eran ekspulsados de alkuna sivdad en Amerika.
Esti Mamo
Esti Mamo (en Ge'ez: እስቲ ማሞ, istī māmmō, en ivrit: אסתי ממו) es una modelo i aktrisa yisraeli.
Ekspulsion de los djudios de Coro
Istorya
Los djudios avían yegado a Coro a dimanda de la kolonia olandeza en Curaçao para adjudar a estableser i defender el komersio nasiente entre la adá i Venezuela; ya enel anyo 1831 los residentes de la sivdad protestaban el avanso pishín de los djudios en la sivdad. El govyerno lokal reprimió los protestos i endemas ordenó un empuesto eksklusivo a los merkaderes djudios enel anyo 1832. Enel anyo 1835, dempues de protestos de los merkaderes djudios, el govyerno nasyonal trokó la ley para ke todos los ekstranjeros, no sólu los djudios, pagasen el empuesto, el kualo era dos vezes má alto ke el empuesto para los merkaderes venezuelanos. Andjak los merkaderes i las sus butikas sigiron prosperando i la djente sigio aziéndose kada diya má ostil a los djudios, deke la ekonomiya estaba kada diya ma destryuida.
Halá
Halá (en ivrit חלה) es un pan echo kon forma de trensa espesial, el kualo es kumido en Shabbat i en los hagim, eksepto Pesah. Una de las 613 Mitsvot es azer en shabbat tres seudot. Asigun la relijion djudia, la kumida debe kontener pan, ansi ke enel empesijo de la seuda, se dize una beraha ensima de la halá, "amotzí léhem min a'aretz". El sinyifikado orijinal del biervo "Halá" es un chiko pedazo de masa. este pedazo, del tamanyo de un guevo, era dado a los koanim en la epoka del Bet Amikdash.
Ekspulsion de los djudios de Coro
Istorya
En la anyada de 1840, el govyerno de la sivdad de Coro i la baza militar serkana a la sivdad empiesaron a pedir emprestimos sin empuestos a la komunita djudia de la sivdad, los kualos se konsideraban adelantros de los sus empuestos. Los "empuestos" se fueron trokando en "kontribusiyones voluntarias", las kualas no ivan ser pagadas. Kon temor del poder militar en la sivdad i la provensiya, el govierno nasyonal de Caracas ordeno a los ekstranjeros de Coro ke no achetasen pagar las "kontribusiyones" ke les pedía la armada de la provensiya. Los djudios de la sivdad izieron komo fue dimandado, i el 30 de Jenero de 1855, la baza militar de Coro dio las sus tropas de basha, kuando los komandantes no tinían komo pagarles.
Esti Mamo
Chikés
De orijin etiopiano, Esti Mamo nasió enel anyo 1983 en Chilga, en el nord-oksidente de Ethiopia. Eya pertenese a la komunita Beta Israel. Kuando eya tinía 9 anyos, la su famiya migró de Etiopia, la kuala pasaba por una anyada de provesa, a Israel, i yegaron a bivir en una máale prove de Kiryat Malahi, una sivdad enel sud del paez. El su ermano chiko se amortó enel anyo 2004.
Ekspulsion de los djudios de Coro
Istorya
Al diya siginte, se ankontró un panfleto por la sivdad, el kualo preguntava si no egzistían sufisientes butikas en la sivdad para poder pagar por la baza militar. Otros volantes eran avyertas amenasas a los ekstranjeros. I afilú otro se dirjiía direktamente a la komunita djudia,, sinyalando la “distorsionada avarisia” de los djudios por la “miseria i desesperansa” del puevlo. Endemás, en el panfleto se dizía ke “munchas ijas de Coro, antes modelos de virtud,” avían sido “prostituidas por los djudíos,” i se dimandava a los djudios a deshar la sivdad. Dos noches más tádre, asigún el istoryador Isidoro Aizenberg, 30 ombres armados tomaron kontrolo de las kalejas de la sivdad, disparando a las kazas ande bivían los djudios, tumbando las portas i destruyindo las butikas de los djudios.
Esti Mamo
Chikés
Kuando era una mansevika, Esti fondó un grupo de dansa yamado Mango, el kualo se apresentó en munchos teatros en Israel i endemás representó al paez en el Karnaval de Notting Hill, en Londra.
Ekspulsion de los djudios de Coro
Istorya
Ma esta vez, el 10 de Fevrero, el último de los djudíos deshó la sivdad de Coro en un vapor enviado por el govyerno de Curaçao para reskatar a los sus sivdadanos. En un panfleto puvlikado ese diya en Coro se informo a la povlasión ke "kon aligriya vemos la muestra tyerra libbera de los sus opresores...los djudíos an sido ekspulsados por el puevlo."
Kristianos
Kristiano(s) es el nombre ke se da a todo akel ke aze parte de la relijion kristiana o sea el kristianismo. Los tiene komo livro santo el Muevo Testamento, su krensia es bazada en las ensenyansas de Yesukristo ke en la relijion es konsiderado el ijo de Dyo. Aser ke los kristianos tambien kreen enel Viejo Testamento komo ansí yaman el Tanah ke es la bíblia ebrea. Ansina komo lá majorita de las relijiones el kristianismo tiene varias ramas, son eyas:
Esti Mamo
Komo modelo i aktrisa
Esti Mamo fue dishkovyerta kuando tinía 15 anyos, má eya no achetó dinguna oferta de ajentes para ke empiesase la su karriera komo modelo asta ke akabó el lisé, má kuando tinía 18 Mamo empiesó la su karriera komo modelo. Desde antonses, tiene aparisiones en portadas de revistas yisraelis, evropeas i amerikanas, komo Elle i Vogue. Endemás, a lavorado para kompanyias de moda yisraelis i evropeas komo Diesel, Kenvelo, Castro, Renoir i aktuado en la televizyón yisraeli. Enel anyo 2005, eya estuvo entre las 100 mujeres más sexy del paez en una ancheta de la revista maskulina yisraeli Blazer.
Ekspulsion de los djudios de Coro
Istorya
El govyerno de Curaçao protestó la ekspulsión, déke danyava el komersio kon Venezuela, nombrando los diritos ke Venezuela devía a los ekstranjeros de akódro a los tratados internasionales. Los olandeses pidieron la kompensasiyon por las perdidas de los djudios i dimandaron endemas el su ritorno siguro a Coro i endemas izieron yegar a La Guaira tres naves de gerra para “negosiar” los termos. Caracas ignoró la dimanda deké si los djudíos se konsideravan afektados, tinían ke yevar el kavzo a un djuzgo en Venezuela.
Kristianos
Entre otros ke se izieron kon el passar de los anyos, prinsipalmente entre los protestantes ande ay munchas iglisias alrrededór del mundo kon las mas diferentes visiones.
Ekspulsion de los djudios de Coro
La komunita ritorna
El konflikto diplomátiko sigió por tres anyos, asta ke dos militares venezuelanos konfesaron ke eyos avían eskrito los panfletos kon el teksto yamando a la violensia en kontro de los djudios en  1855, má dempues de nombrar el dirito a la libbertad de ekspresion, no resivieron kondena alkuna. Finalmente, el 6 de Mayo de 1858, el govierno de Venezuela achetó pagar los danyos i garantisar el ritorno de los djudios eksiliados de Coro. Ese mismo diya, un muevo panfleto se puvlikó en la sivdad, el kualo dizía ke "El puevlo de Coro no kere a los djudíos. Ahuéra, váyanse d'akí komo perros; i si no se marchan pronto los zamuros van disfrutar kon los su korpos.". Igual alkunos djudios aboltaron basho el kudio del muevo governador militar de la provensiya, andjak muncho menos de lo ke era la komunita orijinala, i oy endiya el betahayim uzado por los kolonos es konsiderado komo Monumento Nasyonal desde Marzo de 2004, i es el má antiko aún en uzo en Amerika.
Valdivia (Chile)
Valdivia es la sivdad kapitala de la Rejión de Los Ríos en Chile. La sivdad tiene 140.559 avitantes, una ekstension de 1016 km2 (en 2002). Fue fondada enel anyo 1552 komo Santa María la Blanca de Valdivia. La sivdad se topa frente al rio Kalle-Kalle.
Atamientos eksternos
Katēggoría:Lokalidades de Chile
Lech Wałęsa
Enlasos eksternos
Katēggoría:Politikos de Polonia
Kastiya-La Mancha
Kastiya-La Mancha (en kastilyano Castilla-La Mancha) es una komunidad otonoma espanyola. Su kapital es Toledo.
Provinsias
Esta konformada por cinco provinsias:
Rashi
Rashi es el akronimo en ivrit de רבי שלמה יצחקי (Rabí Shlomo Yitshaki), o רבי שלמה ירחי (Rabí Shlomo Yarhi). Nasió en Troyes, Fransia (1040-1105), afilu alkunas personas dizen ke nasio en Worms, Almania. Se dize ke el su padre era desendiente de David Ameleh. Rashi está konsiderado komo el amijor i mas grande komentador de la Tora i el Talmud; uno de los mas grandes poskim, un eksperto en la lingua ebrea i uno de los mas grandes hahamim del puevlo djudio.
Vida
Rashi tuvo su kazamyento kuando era djoven i dempues bivió en las sivdades de Worms i Magunsia, en la kuala bivio ochu anyos en yeshivot emportantes de Almania. El su konosimyento de las ovras relijiozas djudias en ivrit i en lingua aramea se amijoró muncho shukur a las ovras ke konsigió en lingua fransesa i almana. Kuando tinía 25 anyos tornó a Troyes, ande empiesó la su karriera komo maestro i komo eskritor. Pko tiempo dempues aperturo la su propia eskola, en la kuala sienes de elevos resivieron edukasión i konosimyentos de Tora. Los sus ultimos anyos los bivió kon difikultad, deke durante la Primera Krusada (1095-96) muncha djente de su famiya i amigos fue amortada. En este tyempo trokó el Bet Amidrash a la sivdad de Worms, ande murió.
Famiya
Rashi no tuvo ijos, ma las sus tres ijas, Miriam, Yoheved i Rahel, se kazaron kon hahamim; los sus tres yernos, los hahamim Yehuda ben Natan, Eliezer ben Shemia i Meir ben Shmuel, i espesialmente sus inyetos (Shmuel, Yehuda i Yaakov) fueron los primeros de toda una suksesion de "tosafistas" (komentadores de las eksplikasiones de Rashi al Talmud), los kualos estaban muy identifikados con la ovra i la metodolojiya del gran Maestro.
Ovra
Rashi izo munchos komentarios sovre la Tora i el Talmud a traverso de un analisis kudiadozo de los tekstos reljiozos djudios. Las sus primeras ovras estan bazadas en los prinsipios gramatikos de las ovras en ivrit de los eskritores Djudeo-espanyoles. Uzo ekspresiones simples i direktas en lingua fransesa o almana (i alkunas vezes asta desenos i grafikos) para eksplikar las situasiones mas kompleksas. Los sus konosimyentos reljiozos i sekulares izieron mas rikos los estudios de la Tora i el Talmud de las djenerasiones sigientes i afilu asta muestros diyas.
Kézo
El kézo o pendir es un alimento kriado kon leche fermentada de vaka, kavra, kodrera, bufala, gamea u otros mamíferos rumiantes. Es la konserva ideala, deke no es kolay de estropearse kon el tyempo, i endemas al sekarse, las sus kualidás amijoran en relasion kon el su peso. La leche es kuajada uzando una mistura de kuajo (o algún sustituto) i asidifikasiyon. Las bakterias se enkargan de yenar la leche de asidos, djugando endemas un emportante papel en la definisiyon de la tekstura i el savor de la mayoría de los kézos. Alkunos kézos tambien tienen mofos, tanto en la parte de ahuéra, komo internamente.
באדין-בורטינבירג
באדין-בורטינבירג
באדין-בורטינבירג איס ונו דה לוס דײצסײס יסטאדוס פידיראדוס דה אלמאניה. סה וביקה איניל סורױסטה דיל פאאיז, אל איסטה דיל ריו רין. לה סוײה קאפיטאל איס שטוטגארט. לימיטה אל נורטה קון איל יסטאדו דה עיסה, אל נוריסטה אי אל איסטה קון איל יסטאדו דה באבײרה, אל סור קון 334 קמ דה סױסה, אל אױסטה קון פראנצײה (ריזיון דה אלזס), אי אל נוריסטה קון איל ריו רין אי קון איל יסטאדו דה רינאניה-פאלאטינאדו. איס איל ריסולטאדו דה לה וניון ינטרה לוס יסטאדוס ינדיפינדײנטיס דה באדין אי בורטינבירג, א פארטיר דה 1952 אי גראסיאס א ונה קונסולטה דיל פױבלו.
Katēggoría:אלמאניה
San José (Almería)
San José es un kazal andaluz del belediye de Níjar, en el vilayet de Almería, en Espanya. Aki ay una povlasion de 918 moradores.
Aki topa el Parque natural Cabo de Gata-Níjar.
Sivdad Ho Chi Minh
Sivdad Ho Chi Minh o Saigon (en lingua vietnameza: Thành phố Hồ Chí Minh), es la mas grande sivdad de Vietnam, la sivdad mas emportante del area metropolitana konosida komo Dong Nam Bo, con 10.150.500 avitantes. La Sivdad Ho Chi Minh esta konsiderada komo la kapitala ekonomika del payis por la majorita de la komunidad internasionala i es la sede de munchas ambasadas. La Sivdad Ho Chi Minh fue establezida enel anyo 1698.
Katēggoría:Vietnam
Gran Concepción
Gran Concepción es la sigunda mas grande aglomerasion urbana de Chile kon 912.889 avitantes en 2002.
Atamientos eksternos
Katēggoría:Lokalidades de Chile
Bet Midrash
Es yamada Bet Midrash (en ivrit בית מדרש‎; en plural batei midrash) a la kamareta de estudios (sinyifika literalmente "Kaza de Enterpretasiyon" o "Kaza de Ambezamyénto") relijiozos. Fonksiona de manera distinta a un kal, anke munchas esnogas son uzadas komo batei midrash i munchos batei midrash son uzados para meldar. El biervo en arabo مدرسة‎ ("mádrasa") viene de la misma raiz semetika. Jeneralmente tienen livros komo tomos del Talmud, Mishna, Shulhan Aruh, Mishné Torá, Siddurim, i Sifrei Torá, mezas i siyas.
Ver endemas
Katēggoría:Djudaismo Katēggoría:Yeshivot
Potosí (Bolivia)
Sivdad de Potosí es una sivdad del departamento de Potosí, topa dentro de la Vilayet de Tomás Frías. Tiene una povlasion de 201.814 moradores.
Zirguela
thumb|250px|ZirguelaLa zirguela (también yamada abramila o pruna) es la fruta del árvole del zirguelo, del djenero sientifiko Prunus. La zirguela es una fruta karnozo kon una unika semiya kuvijada de una kapa de madeira suave.
Variedades
Egzisten zirguelas de munchas variedades, tanto de kolor komo de boy. Unas tienen la karne más suave ke otras. Algunos tipos tienen la karne amariya, blanka, védre o kolorada. Las zirguelas se pueden komer freskas o sekas (zirguela pasa).
Arroz
El arroz es la semiya de la Oryza sativa. Se trata de un sereal konsiderado komo alimento básiko en munchas kulturas (en espesial la kuzina asyátika), ansina komo endemas en alkunas rejiones de Amerika Latina. La su semiya es la del sigundo sereal má produzido del mundo, dempues de el maíz. Komo el maíz es produsido para otros munchos uzos ke sólu el del konsumo umano, se puede dizir ke el arroz es el sereal má emportante para la alimentasiyon umana, i ke kontribuye a aportar kalorias en la dieta kotidiana. El arroz es responsavle del aporte de kalorias d'una sinkena parte de las kalorias konsumidas enel mundo. Desde el anyo 2008 se aze un rasyonamiento en alkunos payizes deke no ay muncho arroz disponivel. En payizes komo Bangladesh i Kambodja puede yegar a ser kaji las tres katras partes de la alimentasion de la povlasiyon.
Zirguela
Variedades
Entre las variedades de zirguelas se ankontran:
Otras espesies del mismo djenero:
Arroz
Enlasos eksternos
Katēggoría:Alimentos Katēggoría:Sereales
Chillan
Chillan es una sivdad chilena, fondada en 1580 por el espanyol Martin Ruiz de Gamboa komo San Bartolomé de Chillán. La sivdad es konosida komo la Cuna de la Patria o Tierra de Artistas debido a la kantidad de personajes famosos ke an surjido komo Nicanor Parra, Volodia Teitelboim, Arturo Merino Benitez i Bernardo O'Higgins Riquelme. Tiene 161.953 avitantes i una ekstension de 511 km2 (2002).
Atamientos eksternos
Katēggoría:Lokalidades de la Rejion del Biobío
Muevo Mundo
Muevo Mundo es un de los nombres dado al Emisfério Oksidental, en espesial a lo kontinente amerikano. Este nombre "Muevo Mundo" tiene su orijin enel syéklo XV en razon del deskuvrímiento d'Amerika por Kristof Kolomb.
El deskuvrímiento del muevo kontinente izó grande a los orizontes de los evropeos ke asta este punto solo aviya Evropa, Afrika i Asya komo unikos kontinentes del mundo. Kon este deskuvrímiento de un muevo mundo, los kontinentes; Evropa, Afrika i Asya se kedaron komo el Viejo Mundo.
Pina
La palavra pina se uza en la lingua komun para azer referensia a kulakier material de orijin natural karakterizado por una elevada konsistensia.
Toledo (vilayet)
El vilayet de Toledo (en kaltilyano; Provincia de Toledo) es un vilayet de Kastiya-La Mancha. La su sivdad kapitala es Toledo, konta kon 204 belediyes.
Pina
Los geologos utilizan roka para referirse a estosh materiales, aunke el konsepto komprende otros mas blandos.
Toledo (vilayet)
Atamientos eksternos
Katēggoría:Jeografia de Kastiya-La Mancha
Esnoga Beit Bella
La Esnoga Beit Bella o la Esnoga de Tallinn, (en estonio Tallinna sünagoog, en ivrit בית הכנסת בית בלה) es la unika esnoga del paez, i esta ubikada en la sivdad kapitala, Tallinn. La esnoga fue fraguáda kon fondos privados i aperturada el 16 de Mayo delanyo 2007. La frágua es una estruktura ultramodierna, yena de ayre, kon kapasitá para 180 personas, kon una kapasitá adisional de asta 230 personas para konziertos i otros eventos publikos. La esnoga a resivido muncha atensiyon déke es la primera esnoga fraguada en Estonia desde la Sigunda Gerra Mondiala. La esnoga fue disenyada por los arkitekos Kaur Stöör, Tõnis Kimmel, Liis Lindvere, Raili Paling i Andrus Kõresaar, de la entreprisa KOKO. Para el aperturamiento de la esnoga, asistieron el antonses Vise-Primer Ministro de Israel, Shimon Peres, el Rabino Shefe Ashkenazi de Israel, Sinyor haham Yona Metzger, el Rabino Shefe de Estonia, Sinyor haham Shmuel Kot, i el presidente de Estonia, Toomas Hendrik Ilves.
La esnoga orijinala de la sivdad, fraguada enel anyo 1883, no fue refraguáda dempues de ser destruyida enel anyo 1944 i antonses Tallinn paso a serla unika sivdad kapitala evropea sin una esnoga. Tartu, una sivdad chika en el Sud-Oryente del paez, tambien tinía una esnoga la kuala fue destruyida durante la Gerra.
Eliezer Papo
Eliezer Papo (Saray, Bosnia i Hersegovina, 25 de Abril de 1969) es un akademiko de la lingua djudeo-espanyola o ladina en Yisrael. Es konosido endemas por el filmo dokumentario El ultimo Sefaradi. Entre las sus ovras kale yamar las kriadas i desvelopadas en la Universita Ben Gurion del Negev komo La Megila de Saray.
Referensias
Katēggoría:Djudios de Bosnia i Hersegovina
Atlacomulco (rejion)
es una rejion del Estado de Meksiko, Meksiko. Su kavesera regionala o kapitala rejional es la sivdad de Atlacomulco de Fabela.
Izlas Baleares
Las Isolas Baleares o Baleares (en kastilyano Islas Baleares o Baleares, en katalan, Illes Balears o Balears) zon una komunidad otonoma de Espanya i un vilayet kompozado por las izlas del arkipielago Balear, ke se topa en la Mar Mediterranea, enjunto de la beira del Levante de la Peninsola Iberika. Las izlas ke kompozan el arkipielago son: Mayorka, Menorka, Ibisa, ansi komo las isolas pichonas de Formentera, Cabrera, Dragonera, Conejera, Isola del Aire, Espardell, Espalmador, Es Vedra, Sa Conillera i Tagomago. El arkipielago se apartaja en dos grupos:
La sivdad kapitala de la Komunidad Otonoma i de la provinsia es Palma de Mayorka, en la isola del mesmo nombre.
Istorya antika
En sieklosvenidos, las izlas aresivieron buen karar de gregos, fenisios i kartajinenses. Ibisa i Formentera no tuvieron povlasion estable fista las kolonisasiones fenisias del siekolo VII a.K. i su mueva povlasion seria kon sertesa, de orijenes semitikos (fenisios y punikos). Los romanos konkistaron el grupo de isolas por el anyo de 123 a.K., ajuntando por primera vez tudo el archipielago en basho de una administrasion i de una mesma kultura, anke la kolonisasion fue poka. Arejuntadas primero a la Hispania Citerior i dempues a la Tarraconensis, las izlas se fizieronvilayet endependiente fista el siekolo VI, pertenesiendo a el vilayet Cartajinense del Basho Emperio.
Konkista kristiyana
La korona de Aragon tuvo una fuerte ekspansion en la Mar Mediterraneo, ke la areyevo fista las Isolas Baleares. El rei katalan, Yaume I el Konkistador, dirijio una ekspedision ke yego a Mayorka a fines del enverano de 1229. Despues de munchas batayas ke duraron mezes, el rei entro viktorioso a la sivdad de Palma el dia 31 de disiembre de ese mesmo anyo.
La viktoria de los aragoneses se konvirtio en un dor muy grande para la sivdad, porke se fizo una gran matansa, ke kaje akabo kon la povlasion de la sivdad por entero. Avia tal karar de muertos en la isola, ke se abastaron pishin los bedahaims, empidiendo ke munchos de los cadavres aresivieran enteramiento; akesto kavso ansi una gran hazinura entre los konkistadores, ke diminuyeron grandemente. En konsekvensia, la noblesa katalana kijo kedarse kon todo el trezor en lugar de arepartirlo entre los askeres. Akesto fizo una gran sanya de entre los konkistadores i se akabo en una rebuelta fista ke se akodro la repartision del trezor de la konkista, el 30 de abril de 1230. En tanto ke la isola de Menorka, kedava komo una provinsia pechera de la Korona Aragonesa, ande la relijion musulmana i la kultura de los arabos duraron kaje un siekolo endemas. Ma en jenero de 1287, las naves de Alfonso II el Franko ayegaron al puerto de Maon. Se fizo un pakto de kapitulasion de la isola, asigurando la libertad de la nobleza a kambio de un sierto numero de esklavos. La isola de Ibisa, ya avia sido kontrolada por los askeres de Yaume I, ma desde el agosto de 1236. Los sus povladores fueron tambien esklavizados i sus aziendas repartidas de entre los konkistadores.
Edad Moderna i kontemporanya
La isola de Menorka fue okupada entre 1708 i 1802 por soldados anglezes, a kavsa de la Gerra de Susesion.
En durante la II Republika (1931-1939) se kizo fazer, anke sin sukseso, un Estatuto de Otonomia para las Isolas Baleares.